कपिल शर्मा के शो पर बच्चा यादव का धांसू लॉजिक, इस वजह से क्रिकेट खेलने लगे फिल्मी स्टार्स - देखें Video  
कपिल शर्मा शो पर CCL के स्टार्स
बच्चा यादव ने कुछ यूं लगाया लॉजिक
हंस-हंसकर हुए लोटपोट
कॉमेडियन कपिल शर्मा (Kapil Sharma) का शो 'द कपिल शर्मा शो' (The Kapil Sharma Show) बेहद पॉपुलर हो चुका है. सोनी इंटरटेनमेंट (Sony Entertainment) चैनल पर आने वाले कॉमेडी शो पर कई बड़ी हस्तियां आ चुकी हैं. सबसे मजेदार इवेंट तो तब होता है, जब इस दौरान सेट पर अपने जबरदस्त कॉमेडी पंच के साथ बच्चा यादव (Baccha Yadav) आते हैं. फिलहाल आने वाले एपिसोड में बॉलीवुड, साउथ इंडियन, टीवी, भोजपुरी इंडस्ट्री के कई बड़ी सेलिब्रिटी एक साथ नजर आएंगे. वजह यह है कि सभी सेलिब्रिटी क्रिकेट लीग (CCL) को प्रमोट करने के लिए कपिल शर्मा के शो पर पहुंचने वाले हैं. इस दौरान हंसी-मजाक का दौर चलेगा, जिसे देखने के बाद आप भी हंस-हंसकर लोटपोट हो जाएंगे.
 
A post shared by Sony Entertainment Television (@sonytvofficial) on Feb 20, 2019 at 12:46am PST
 
सोनी टीवी (Sony TV) ने अपने ऑफिशियल इंस्टाग्राम अकाउंट पर एक वीडियो शेयर किया है, जिसमें बॉलीवुड (Bollywood), साउथ इंडियन (South Indian), टीवी (TV), भोजपुरी (Bhojpuri) इंडस्ट्री के तमाम बड़ी हस्तियां पहुंचे हैं. कपिल शर्मा (Kapil Sharma) के शो पर सीसीएल (CCL) के प्रमोशन के लिए सुनील शेट्टी, सोहेल खान, मनोज तिवारी, साउथ एक्टर सुदीप, निरहुआ समेत कई स्टार्स पहुंचे. फिलहाल बच्चा यादव ने इस सभी स्टार्स के सामने कुछ ऐसे उदाहरण दिया कि हर कोई जोर-जोर से ठहाके लगाने लगा.
बच्चा यादव ने मजाक-मजाक में सभी स्टार्स के सामने कहा, 'हम समझ गए, शर्मिला टैगोर जी ने पटौदी जी से शादी किया, फिर संगीता बिजलानी ने अजहरुद्दीन से शादी किया, अनुष्का शर्मा ने विराट कोहली से शादी किया.. सारा बड़ा-बड़ा हिरोइन जो क्रिकेटर ले गए, इसके लिए हीरो लोग आए हैं इसका बदला लेने के लिए.' इस पर मौजूद सभी स्टार्स खूब ठहाके लगाना शुरू कर दिया.